商人冼國林曾經喺自己嘅youtube頻道發佈短片提及一宗「藏有攻擊性武器」案件，批評法官曲解條文中「藏有」一詞嘅意思，改為「展示」攻擊性武器至可以定罪，而屈穎妍同葛珮帆都有類似嘅觀點。但事實查核實驗室就查證冼國林有可能將唔同案件溝埋嚟講，而且比較咗《公安條例》下「攻擊性武器」嘅定義同埋香港法院過往嘅裁決，法庭需要證明被告有意圖用呢啲工具傷人先告得入，從而證實冼國林發佈誤導內容，而且對法律理解錯誤。